**SVÄTÁ SPOVEĎ**

 **Drahí veriaci, na základe inštrukcií Apoštolského stolca, KBS a Gréckokatolíckej eparchie Košice ohľadom slávenia tohtoročných obradov Veľkej noci  predveľkonočná sv. spoveď, na akú sme boli zvyknutí nebude. V mimoriadnych okolnostiach, ak sa chce niekto vyspovedať, je potrebné kontaktovať kňaza telefonicky .**

**Počas telefonátu je potrebné povedať:
- či daný človek nebol v posledných dvoch týždňoch v zahraničí,
- či nebol v kontakte s osobou, ktorá bola v zahraničí,
- či nejaví známky akéhokoľvek respiračného ochorenia.
- Na ľudí, ktorí boli v zahraničí sa vzťahuje povinná karanténa po dobu 14 dní od ich príchodu do krajiny.**

**Následne si dohodnite miesto a čas, kedy bude vyslúžená sviatosť zmierenia. Pre túto dobu je zakázané zhromažďovanie sa ľudí a využívanie malých spovedníc v chrámoch, nakoľko v stiesnených priestoroch môže dôjsť k vírusovej kontaminácii priestoru a potom by bolo potrebné zakaždým spovednicu dezinfikovať. Najlepšie je dohodnúť si svätú spoveď vonku pri dodržaní všetkých hygienických opatrení /rúško, zachovať odstup.../.**

**Paschálny čas, kedy Cirkev odporúča prijať sviatosť zmierenia, je od pondelka po SYROPÔSTNEJ NEDELE až do sviatku ZOSTÚPENIA SVÄTÉHO DUCHA. Po skončení pandémie a mimoriadneho stavu bude dostatok možností na sviatostnú spoveď. Spoločne sa modlíme, aby nám Pán doprial čím skôr naplniť túžbu po spovedi a Eucharistii.**